Naziv obveznika: **OSNOVNA ŠKOLA MOLVE**

Poštanski broj i mjesto-sjedište obveznika: 48327 MOLVE

Adresa sjedišta: TRG KRALJA TOMISLAVA 10

Šifra županije, općine: 06, 270

Broj RKP-a: 8408

Matični broj: 03066282

OIB: 50143783639

Razina: 31

Razdjel: nema razdjela

Šifra djelatnosti – prema NKD-u 2007.: 8520

Oznaka razdoblja: 2024-12

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 01.01.2024. DO 31.12.2024.**

U bilješkama se daje dopuna podataka za svaki od obrazaca financijskih izvještaja.

**Bilješke uz Izvještaj o prihodima i rashodima, primicima i izdacima – obrazac PR-RAS**

1. 6361 Tekuće pomoći proračunskim korisnicima iz proračuna koji im nije nadležan – indeks 121,9

U 2024. godini je ostvareno više tekućih pomoći iz proračuna koji im nije nadležan u odnosu na 2023. godinu. Zbog povećanja osnovice za obračun plaća i propisanih koeficijenta za pojedina radna mjesta te povećanje iznosa materijalnih prava zaposlenicima ukupna masa za plaće se povećala. U 2024. godini se nastavilo sa besplatnom prehranom za sve učenike. Osnovna škola Molve je provodila projekt medijske pismenosti R.A.S.T.I. Kao i svake godine, provedena je nabava udžbenika za učenike i vođen je županijski aktiv hrvatskog jezika je iz nenadležnog proračuna financirana školska ekskurzija za učenika iz Ukrajine.

1. 6393 Tekući prijenosi između proračunskih korisnika istog proračuna temeljem prijenosa EU sredstava – indeks 118,15

U 2024. godini je ostvareno više prihoda od tekućih prijenosa proračunskih korisnika istog proračuna zbog zapošljavanja pomoćnika u nastavi u okviru projekta Prilika za sve 7. Osim navedenog projekta, na navedenom računu se knjiži i dugogodišnji projekt Školske sheme mlijeka i voća.

1. 6615 prihodi od pruženih usluga – indeks 124,0

U 2024. godini je ostvareno više prihoda od najma sportske dvorane u odnosu na 2023. zbog većeg interesa za najmom.

1. 3111 Plaće za redovan rad – indeks 125,8

U 2024. godini su rashodi za zaposlene veći u odnosu na 2023. godinu zbog povećanja osnovice za obračun plaće te propisanih koeficijenta za pojedina radna mjesta što je u konačnici rezultiralo povećanje bruto plaća.

1. 3132 Doprinosi za zdravstveno osiguranje – indeks 128,2

Uslijed rasta bruto plaća koje su ujedno i osnovica za plaćanje doprinosa za zdravstveno osiguranje, došlo je do povećanja rashoda za doprinose za zdravstveno osiguranje na plaće.

1. 3236 Zdravstvene i veterinarske usluge – indeks 159,4

Ostvareni su veći rashodi za zdravstvene usluge u 2024. godini u odnosu na prošlo izvještajno razdoblje zbog uvođenja novih testiranja zdravstvene ispravnosti vode na legionelu i teški metal.

1. 3292 Premije osiguranja – indeks 122,90

Ostvareni su veći rashodi za osiguranje u odnosu na prošlo izvještajno razdoblje zbog povećanja premije osiguranja imovine.

1. 3295 Pristojbe i naknade – indeks 134,0

U 2024. godini su veći rashodi za pristojbe i naknade zbog povećanja iznosa novčane naknade poslodavca zbog nezapošljavanja osoba s invaliditetom.

1. 96 Obračunati prihodi poslovanja – nenaplaćeni, indeks – 709,5

U 2024. godini su veći nenaplaćeni prihodi poslovanja u odnosu na 2023. godinu zbog izlaznog računa koji je izdan HEP Opskrbi zbog proizvedenog viška električne energije iz sunčane elektrane koja je postavljena na krov matične škole

1. 4221 Uredska oprema i namještaj – indeks 449,60

U 2024. godini su rashodi za uredsku opremu i namještaj veći u odnosu na 2023. godinu jer je prema financijskom planu za 2024. nabavljena sljedeća dugotrajna imovina: projektori (3X), osobno računalo, prijenosna računala (4X), klupe za hodnik (8X) i blok kuhinja u PŠ Medvedička)

1. 4226 Sportska i glazbena oprema – indeks 217,4

U 2024. godini je ostvareno više rashoda za nabavu sportske opreme u odnosu na 2023. godinu kada je nabavljena glazbena oprema (električni bubnjevi i pojačalo)

1. 4241 Knjige – indeks 222,5

U 2024. godini ostvareno je više rashoda za knjige u odnosu na 2023. godinu zbog većih planiranih i ostvarenih većih prihoda za nabavu knjiga.

1. X678, Y345, X005, Y005, 9221- 9222, 9222-9221, X006, Y006

Rezultat poslovanja na kraju 2024. godine iznosi -3.088,14 eura (Y005). Uz preneseni višak prihoda poslovanja iz 2023. godine, utvrđen je manjak prihoda i primitaka raspoloživ u sljedećem razdoblju u iznosu -1.654,54 eura (Y006).

Preneseni višak prihoda poslovanja iz 2023. godine (9221- 9222) iznosi 2.955,15 eura. Dobiven je prebijanjem viškova i manjkova po istovrsnim kategorijama. Tijekom 2024. godine je napravljena korekcija rezultata poslovanja zbog usklađenja razlike prihoda i rashoda za prehranu od MZOM. Utvrđen je višak prihoda za razdoblje 1-6/2023 u iznosu 877,25 eura i višak prihoda poslovanja za razdoblje 9-12/2023 u iznosu 644,30 eura. Zbog viška prihoda od prehrane rezultat poslovanja je smanjen za 1.521,55 eura i iznosi 1.433,60 eura.

Struktura viška/manjka prema izvorima financiranja je sljedeća:

* Izvor 3.1. vlastiti prihodi (knjižnica): + 1.262,68 eura
* Izvor 4.5. ostali nespomenuti prihodi-PK (školska kuhinja): +4.131,65 eura
* Izvor 5.5. pomoći- PK (Općina Molve): +3.012,18 eura
* Izvor 5.5. pomoći- PK (aktiv ŽSV): +458,22 eura
* Izvor 5.6. EU projekti ( Svi u školi, svi pri stolu 3): +0,10 eura
* Izvor 5.5. pomoći- PK (ministarstvo besplatna prehrana): -2.782,36 eura
* Izvor 5.4. i 1.1. županijski proračun: -7.737,01 eura

Rezultat poslovanja: -1.654,54 eura

**Bilješke uz Bilancu – obrazac BIL**

Osnovna škola Molve nema dane zajmove i primljene otplate, primljene kredite i zajmove te otplate, primljene robne zajmove i financijske najmove, dospjele kamate na kredite i zajmove.

Također, nema ni sudskih sporova u tijeku.

1. B002 Nefinancijska imovina

Usporedbom sadašnje vrijednosti postrojenja i opreme na šiframa 022 i 0292 može se zaključiti da je povećanje vrijednosti odnosno nabava nove imovine veća nego ispravak vrijednosti. Sadašnja vrijednost postrojenja i opreme na kraju 2024. godine je veća za 74,30% u odnosu na početak godine.

Na šiframa 023 i 02923 Prijevozna sredstva u cestovnom prometu je na kraju 2024. godine došlo do smanjenja vrijednosti za 12,80%

Knjige u knjižnici na šiframa 024 i 02924 imaju sadašnju vrijednost na kraju 2024. godine veću za 4,7%.

Ukupna nefinancijska imovina je manja za 0,90%.

1. 1 Financijska imovina

Vrijednost financijske imovine na kraju godine je manja u odnosu na početak godine za 54,30%. U 2024. imamo ostala potraživanja za bolovanja na teret HZZO-a, potraživanja za prihode od školske kuhinje, najma prostora knjižnice, te potraživanja za prihode od proračuna.

1. 2 Obveze

Obveze su manje za 42,5 % u odnosu na početak godine. U 2024. godini imamo obveze za materijalne rashode, ostale tekuće obveze (obveze proračunskih korisnika za povrat u proračun-bolovanje na teret HZZO) i obveze za nabavu nefinancijske imovine.

1. 9 Vlastiti izvori

Vlastiti izvori, iskazani na 91, su se na kraju godine smanjili za 0,9%.

**Bilješke uz Izvještaj o rashodima prema funkcijskoj klasifikaciji – obrazac RAS-funkcijski**

1. 09 Obrazovanje

Osnovna škola Molve obavlja djelatnost osnovnog obrazovanja te su u funkcijskoj klasifikaciji sadržani rashodi poslovanja (razred 3) i rashodi za nabavu nefinancijske imovine (razred 4). Uz osnovno obrazovanje (0912), OŠ Molve provodi i dodatne usluge u obrazovanju na kojoj se posebno izdvajaju rashodi vezani uz prehranu učenika te usluge namijenjene učenicima (096). Sukladno tome, u obrazac su upisani ostvareni rashodi.

**Bilješke uz Izvještaj o promjenama u vrijednosti i obujmu imovine – obrazac P-VRIO**

U 2024. godini OŠ Molve je imala promjene u vrijednosti i obujmu imovine. U stupac „Iznos povećanja“, šifra P018 Proizvedena dugotrajna imovina upisan je podatak koji se odnosi na prijenos imovine u sveukupnom iznosu 33.257,10 eura:

1. tamburaški instrumenti (15 komada) od Glazbene škole Vatroslava Lisinskog Bjelovar u vrijednosti 1.280,00 eura,
2. računala, računalna oprema i ostala komunikacijska oprema (e-Škole: Cjekovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće) u iznosu 29.977,10 eura od CAENET-a
3. električna friteza za školsku kuhinju u iznosu 2.000,00 eura od osnivača Koprivničko-križevačke županije

**Bilješke uz Izvještaj o obvezama – obrazac Obveze**

1. V001 Stanje obveza 1. siječnja

Obveze na početku izvještajnog razdoblja iznose 18.078,65 eura.

1. V006 Stanje dospjelih obveza na kraju izvještajnog razdoblja

Ukupne obveze na kraju izvještajnog razdoblja iznose 10.398,85 eura a čine ih:

a) dospjele obveze na poziciji D232 – obveze za materijalne rashode u iznosu 1.061,31 eura

b) nedospjele obveze u iznosu 9.337,54 eura, a čine ih:

- međusobne obveze subjekata unutar općeg proračuna (bolovanja na teret HZZO-a, obveze proračunskih korisnika za povrat u proračun), u iznosu 565,04 eura (šifra V010)

- 23 obveze za rashode poslovanja u iznosu 7.239,00 eura (šifra ND23)

- 24 obveze za nabavu nefinancijske imovine u iznosu 1.533,50 eura (šifra ND24)

U Molvama, 30.01.2025.

Voditelj računovodstva: M.P. Ravnatelj:

Katarina Kopričanec, dipl. oec. Ivan Jaković, dipl.uč.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_